ອຸບັດຕິເຫດເຮືອບິນຕົກ ໃນຄິວບາ
ບໍ່ມີຜູ້ໃດລອດຊີວິດມາໄດ້ ຈາກອຸບັດຕິເຫດ ເຮືອບິນໂດຍສານຕົກໃນຄິວບາ
ເຈົ້າໜ້າທີ່ຄິວບາກ່າວວ່າໝົດທັງ 68 ຄົນທີ່ເດີນທາງໄປ ນຳເຮືອບິນໂດຍສານທີ່ເກີດອຸບັດຕິເຫດຕົກໃນວັນພະຫັດ ວານນີ້ ໄດ້ເສຍຊີວິດ ພວກຊອກຄົ້ນຫາແລະກູ້ໄພເລີ້ມນຳເອົາສົບຜູ້ເສຍຊີວິດ ອອກມາ ຈາກຊາກເຮືອບິນ ຂອງສາຍການບິນ Aero- Carribbean ທີ່ໄດ້ປະສົບອຸບັດຕິເຫດຕົກ ໃກ້ໆບ້ານ Guasimal ໃນແຂວງ Spiritus ເຮືອບິນສອງໝາກ ປິ່ນຂອງສາຍການບິນຄິວບາ ໄດ້ປະສົບອຸບັດຕິເຫດຕົກ ຫຼັງຈາກນັກບິນໄດ້ລາຍງານໃຫ້ຊາບ ກ່ຽວກັບເຫດການ ສຸກເສີນ ຖ້ຽວບິນດັ່ງກ່າວເປັນຖ້ຽວບິນສຸດທ້າຍທີ່ເດີນທາງອອກຈາກເມືອງ Santiago ກ່ອນໜ້າ ລົມເຮີຣິເຄນ Tomas ຊຶ່ງຄາດວ່າຈະພັດຜ່ານໃກ້ໆກັບພາກຕາເວັນອອກຄິວບາ ໃນວັນ ສຸກມື້ນີ້ ສື່ມວນຊົນຂອງທາງການຄິວບາລາຍງານວ່າ ເຮືອບິນໂດຍສານລຳນີ້ບັນທຸກຜູ້ໂດຍສານ 61 ຄົນ ແລະພະນັກງານເຮືອບິນອີກ 7 ຮວມທັງຊາວຕ່າງປະເທດ 28 ຄົນ